ਬਰੈਂਪਟਨ, 28 ਫਰਵਰੀ
ਭਾਰਤ-ਪਾਕਿਸਤਾਨ ਵਿਚਾਲੇ ਹਾਲਾਤ ਤਣਾਅਪੂਰਨ ਹੋਣ ਕਾਰਨ ਏਅਰ ਕੈਨੇਡਾ ਅਤੇ ਹੋਰ ਕੌਮਾਂਤਰੀ ਏਅਰ ਲਾਈਨਾਂ ਨੇ ਦੋਹਾਂ ਦੇਸ਼ਾਂ ਲਈ ਆਰਜ਼ੀ ਤੌਰ ’ਤੇ ਆਪਣੀਆਂ ਹਵਾਈ ਸੇਵਾਵਾਂ ਰੱਦ ਕਰ ਦਿੱਤੀਆਂ ਹਨ।
ਏਅਰ ਕੈਨੇਡਾ ਦੀ ਤਰਜ਼ਮਾਨ ਈਸਾ ਇਨਵੈਲ ਆਰਥਰ ਨੇ ਈ-ਮੇਲ ਰਾਹੀਂ ਦੱਸਿਆ ਕਿ ਭਾਰਤ ਦੇ ਦਿੱਲੀ ਹਵਾਈ ਅੱਡੇ ਤੋਂ ਟੋਰਾਂਟੋ, ਵੈਨਕੂਵਰ ਤੋਂ ਦਿੱਲੀ ਅਤੇ ਮੁੰਬਈ ਤੋਂ ਟੋਰਾਂਟੋ ਉਡਾਣਾਂ ਰੱਦ ਕਰ ਦਿੱਤੀਆਂ ਹਨ। ਉਨ੍ਹਾਂ ਦੱਸਿਆ ਕਿ ਪਾਕਿਸਤਾਨ ਵੱਲੋਂ ਏਅਰ ਸਪੇਸ ਬੰਦ ਕਰਨ ’ਤੇ ਇਹ ਫ਼ੈਸਲਾ ਕੀਤਾ ਗਿਆ ਹੈ। ਇਸੇ ਦੌਰਾਨ ਕੈਨੇਡਾ ਸਰਕਾਰ ਦੀ ਵਿਦੇਸ਼ ਮਾਮਲਿਆਂ ਬਾਰੇ ਮੰਤਰੀ ਕ੍ਰਿਸਟੀਆ ਫਰੀਲੈਂਡ ਨੇ ਭਾਰਤ ਅਤੇ ਪਾਕਿਸਤਾਨ ਨੂੰ ਸੰਜਮ ਰੱਖਣ ਤੇ ਫ਼ੌਜੀ ਤਾਕਤ ਦੀ ਵਰਤੋਂ ਨਾ ਕਰਨ ਦੀ ਸਲਾਹ ਦਿੱਤੀ ਹੈ। ਉਨ੍ਹਾਂ ਕਿਹਾ ਹੈ ਕਿ ਦੋਵੇਂ ਦੇਸ਼ ਸ਼ਾਂਤੀ ਬਣਾਈ ਰੱਖਣ ਤੇ ਸਾਰੇ ਮਾਮਲੇ ਦਾ ਚਿਰ ਸਥਾਈ ਸਿਆਸੀ ਹੱਲ ਲੱਭਣ।
ਇਸ ਦੌਰਾਨ ਗਲੋਬਲ ਮੇਲ ਦੀ ਰਿਪੋਰਟ ਅਨੁਸਾਰ ਦੁਬਈ ਦੀ ਅਮੀਰਾਤ ਏਅਰ ਲਾਈਨ ਤੇ ਕਤਰ ਦੀ ਕਤਰ ਏਅਰਵੇਜ਼ ਨੇ ਆਪਣੀਆਂ ਹਵਾਈ ਸੇਵਾਵਾਂ ਬੰਦ ਕਰ ਦਿੱਤੀਆਂ ਹਨ। ਇਸੇ ਤਰ੍ਹਾਂ ਫਲਾਈ ਦੁਬਈ, ਬਹਿਰੀਨ ਦੀ ਗਲਫ ਤੇ ਸ੍ਰੀਲੰਕਨ ਏਅਰ ਲਾਈਨਜ਼ ਦੀਆਂ ਉਡਾਣਾਂ ਰੱਦ ਕਰ ਦਿੱਤੀਆਂ ਹਨ। ਇਹ ਉਡਾਣਾਂ ਭਾਰਤ ਅਤੇ ਪਾਕਿਸਤਾਨ ਲਈ ਉਡਾਣ ਨਹੀਂ ਭਰਨਗੀਆਂ। ਕਾਬੁਲ ਤੋਂ ਭਾਰਤ ਆਉਣ-ਜਾਣ ਵਾਲੀਆਂ ਸਾਰੀਆਂ ਉਡਾਣਾਂ ਅਗਲੇ ਹੁਕਮਾਂ ਤੱਕ ਬੰਦ ਰਹਿਣਗੀਆਂ। ਯੂਰੋਪ ਤੇ ਏਸ਼ੀਆ ਆਉਣ-ਜਾਣ ਵਾਲੀਆਂ ਸਾਰੀਆਂ ਉਡਾਣਾਂ ਸਮੇਤ ਸਿੰਗਾਪੁਰ ਅਤੇ ਬ੍ਰਿਟਿਸ਼ ਉਡਾਣਾਂ ਨੂੰ ਅੱਜ ਪਾਕਿਸਤਾਨ ਦਾ ਰਸਤਾ ਬਦਲ ਕੇ ਵਾਇਆ ਮੁੰਬਈ ਭੇਜਿਆ ਗਿਆ ਹੈ।

ਕੀ ਕਾਰਨ ਹੈ ਕਿ ਭਾਰਤ ਅਤੇ ਪਾਕਿਸਤਾਨ ਨੂੰ ਜਾਣ ਵਾਲੀਆਂ ਉਡਾਣਾਂ ਕਈ ਦੇਸ਼ਾਂ ਨੇ  ਰੱਦ ਕਰ ਦਿੱਤੀਆਂ ਹਨ?
ਭਾਰਤ ਅਤੇ ਪਾਕਿਸਤਾਨ ਵਿਚਾਲੇ ਤਣਾਅਪੂਰਨ ਸਥਿਤੀ ਕਾਰਨ ਕਈ ਦੇਸ਼ਾਂ ਨੇ ਉਡਾਣਾਂ ਰੱਦ ਦਿੱਤੀਆਂ ਹਨ।